***Отговор на въпрос от Васил Антонов – народен представител от ПГ „БСП за България“ относно компенсиране на загубите на фермерите в резултат на констатирани огнища на африканска чума по свинете в селища от община Никопол и други дунавски общини в Плевенска област***

**УВАЖАЕМА ГОСПОЖО ПРЕДСЕДАТЕЛ,**

**ДАМИ И ГОСПОДА НАРОДНИ ПРЕДСТАВИТЕЛИ,**

**УВАЖАЕМИ ГОСПОДИН АНТОНОВ,**

По отношения на огнищата в Плевенска област и на практика за едни от първите огнища, за който е зададен въпросът, няма да изброявам мерки, които са предприети, това стана преди два месеца. По отношение на регистрираните огнища бяха предприети всички мерки съгласно Европейското законодателство, пътната карта за борба с Африканската чума по свинете (АЧС), която е материализирана в Европейската стратегия за борба с АЧС от 2015 г. Всички действия по отношение на компенсиране на собствениците на унищожени животни, така, както е по Закон , всичко е предприето.

Актуалната обстановка към днешната дата:

35 са общо регистрираните огнища , като тип домашна свиня са 33, при Източнобалканска свиня, които бяха открити преди седмица, огнищата са 2. Те са в Област Шумен. От тези 33 при домашна свиня, в индустриални ферми са 7, във фамилни ферми са 3, а в лични стопанства са 23. Общият брой на засегнатите животни е 131 961 свине, от тях 161 Източнобалкански свине. Към момента на практика единственото огнище, което продължава унищожаването му, е в Голямо Враново , в което остават още 100 свине-майки и 3600 подрастващи към вчерашна дата. По нареждане в понеделник трябва да приключи евтанизирането на всички животни в Голямо Враново.

От 22 дни нямаме регистрирано огнище на домашна свиня. За последните 40 дни от всички тези 33 огнища са регистрирани само 3. Интензитетът на болестта беше през юли месец. Безспорно, факт в това намаление оказаха мерките, които взехме, макара и изключително тежки и непопулярни. Засегнати от всички тези огнища са общо 12 области на страната.

При дивите свине има 57 случая, засегнати са 80 бр. диви свине в 18 области на страната. Определени са 43 инфектирани зони, които са с различен режим на забранителни дейности. В последния месец, август, в който имаме на практика 3 огнища на домашни свине, 2 от тях при източноблаксанските. Всички останали са случаи на диви свине където интензитета е висок. По отношение на решенията, които взе Правителството за обезщетения на стопаните, които се включиха в борбата на всички институции на държавата срещу АЧС и доброволно усвоиха отглежданите от тях домашни свине в нерегистрирани обекти без мерки за биосигурност, започна изплащането на това подпомагане.

Към днешна дата са подадени 7 430 заявления в 90 общини, 562 места. Полученото подпомагане е на обща стойност 2 млн. 229 хил. лв. Продължава изплащането на това подпомагане, в организация, прилагана от БАБХ, във всяко населено място по определен график и по подадени заявления за подпомагане, отговарящи на критериите за взетите решения. От момента, в който встъпих в мандат до момента, Правителството отпусна с две постановления допълнителни средства.

Последното е за 28 млн. лв., а първото, през юли, за малко под 4 млн. подкрепа за финансиране на мерките за борба с АЧС. Отделно от това, МЗХГ със собствени ресурси осигурява и графика за изплащане на финансовата подкрепа на стопаните в личните стопанства, които бяха нерегистрирани и които приложиха мерките за борба със заболяването. Интензитета на огнищата при домашните свине от 1 август е драстично намален.

**БЛАГОДАРЯ ЗА ВНИМАНИЕТО!**